**Ալեքս Մայքլիդիս** (անգլ.՝ Alex Michaelides, սեպտեմբերի 4, 1977(1977-09-04), Կիպրոս), դետեկտիվ և թրիլլեր ժանրերի կիպրական ծագմամբ բրիտանացի սցենարիստ և գրող։ Հայտնի է դարձել իր «Լռակյաց հիվանդը» և «Կույսերը» վեպերով։

Կենսագրություն
--------------

Մայքլիդիսը ծնվել է Կիպրոսում։ Նրա հայրը հույն է, իսկ մայրը՝ անգլուհի։ Ավարտել է Քեմբրիջի համալսարանի Թրինիթի քոլեջի անգլիական գրականության բաժինը։ Ունի Քեմբրիջի համալսարանի անգլիական գրականության և Ամերիկայի կինոարվեստի ինստիտուտի սցենարիստի մագիստրոսական աստիճաններ։

Երեք տարի շարունակ ուսումնասիրել է հոգեթերապիա և երկու տարի աշխատել հենց այդ ոլորտում։ Թողել է աշխատանքը՝ գրականությամբ զբաղվելու համար։ Հոգեթերապիայի ոլորտում աշխատանքը նրան ներշնչել է գրել իր առաջին «Լռակյաց հիվանդը» վեպը։

Աշխատություններ
---------------

Մայքլիդիսի առաջին՝ «Լռակյաց հիվանդը» վեպը, հենց առաջին շաբաթվա ընթացքում, դարձել է The New York Times-ի հաստ կազմով գրքերի շարքում № 1 բեսթսելեր, ինչպես նաև 2019 թվականին դարձել ԱՄՆ-ում ամենավաճառված հաստ կազմով նորույթ գիրքը։ Յոթ շաբաթ շարունակ ներառվել է Sunday Times-ի բեսթսելերների տասնյակում։

Amazon.com-ում գիրքը դարձել է 2019 թվականի ամենաշատ վաճառված 2-րդ գեղարվեստական գիրքը, ինչպես նաև 2019 թվականի թիվ մեկ թրիլերը։ 2019 թվականին այն նաև ստացել է Goodreads Choice Award մրցանակը՝ «լավագույն դետեկտիվ» անվանակարգում, Ռիչարդ ւ Ջուդի գրական ակումբի կողմից՝ 2019 թվականի լավագույն թրիլեր, իսկ The Times-ի վարկանիշով՝ ամսվա գիրք։ «Լռակյաց հիվանդը» նոմինացվել է նաև Բարի մրցանակի՝ «լավագույն դեբյուտ» անվանակարգում։

Մայքլիդիսի երկրորդ՝ «Կույսերը» վեպը հոգեբանական դետեկտիվ է Քեմբրիջի համալսարանում տեղի ունեցած սերիական սպանությունների մասին։

Մայքլիդիսը նաև հանդիսանում է «Դևը, որին դուք գիտեք» ֆիլմի հեղինակը, որտեղ գլխավոր դերերում հանդես են գալիս Լենա Օլինը, Ռոզամունդ Փայքը և Ջենիֆեր Լոուրենսը, ինչպես նաև «Խարդախություն» ֆիլմի սցենարի համահեղինակը, որտեղ էլ գլխավոր դերերը մարմնավորում են Ումա Թուրմանը, Թիմ Ռոթը, Փարքեր Փոուզին և Սոֆյա Վերգարան։

Մատենագիտություն
----------------

* *Լռակյաց հիվանդը* (2019)
* *Կույսերը* (2021)
* *Ցասում (2024)*

Ծանոթագրություններ
------------------

1. ↑  «Alex Michaelides | Authors | Macmillan». *US Macmillan* (ամերիկյան անգլերեն). Վերցված է 2019 թ․ դեկտեմբերի 14-ին.
2. ↑  «Acclaimed author Alex Michaelides shares his imaginary and real world with an Athenian audience». *Athens Insider*. 2020 թ․ հունվարի 24. Վերցված է 2020 թ․ հուլիսի 7-ին.
3. ↑  info@f-s.am, FutureSystems. *Լռակյաց հիվանդը*.
4. ↑  info@f-s.am, FutureSystems. *Կույսերը*. Վերցված է 2021 թ․ նոյեմբերի 7-ին. `{{cite book}}`: `|work=` ignored (օգնություն)
5. ↑  «Alex Michaelides: The Cypriot author behind the New York Times bestseller». *In-Cyprus.com*. 2019 թ․ հուլիսի 23. Արխիվացված է օրիգինալից 2019 թ․ դեկտեմբերի 13-ին. Վերցված է 2019 թ․ դեկտեմբերի 7-ին.
6. ↑  «michaelides-alex». *RCW Literary Agency* (անգլերեն). Վերցված է 2020 թ․ հոկտեմբերի 9-ին.
7. ↑  info@f-s.am, FutureSystems. «Ցասում». *Newmag Publishing House*. Վերցված է 2024 թ․ հունվարի 21-ին.

Արտաքին հղումներ
----------------

* Алекс Михаэлидис (անգլ.) *Internet Movie Database* կայքում
* Կենսագրությունն ու մատենագիտությունը «Fantasticfiction»-ում
* Կենսագրությունն ու մատենագիտությունը «Goodreads»-ում
* Կենսագրությունը «Ера» հրատարակչության կայքում
* Կենսագրությունը «Macmillan» հրատարակչության կայքում
* Տեղեկատվություն ԱՄՆ Կոնգրեսի կայք էջում
* Հարցազրույց «Celadonbooks»-ում

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| 

|  Չափորոշչային վերահսկողություն |
| --- |
|  |
| BIBSYS: 3061750 · BNE: XX6117041 · BNF: 178083248 · GND: 1123978468 · ICCU: UFIV144819 · ISNI: 0000000474237369 · LCCN: n2018066440 · LNB: 000282916 · NDL: 001329362 · NKC: pna20201069008 · NSK: 000734933 · NTA: 421420200 · NUKAT: n2019206294 · PTBNP: 1764440 · SUDOC: 234844604 · VIAF: 1154380880130290075 · WorldCat VIAF: 1154380880130290075 |

 |

 |